***Ekspertu diskusija***

***„Administratīvo prasību izvērtējums nodokļu jomā un priekšlikumu izstrāde uzņēmējiem administratīvā sloga nodokļu jomā samazināšanai”***

**Pielikums Nr. 2 Protokolam Nr.1**

Rīga, 2013. gada 24. aprīlis

|  |  |  |  |  |
| --- | --- | --- | --- | --- |
| **Sasaiste ar pamatnostādnēs noteiktajiem politikas mērķiem, rīcības virzieniem vai uzdevumiem** | **MĒRĶIS: vienkārši un kvalitatīvi pakalpojumi uzņēmējdarbībā: vairāk e-pakalpojumu!** | | | **Diskusijas dalībnieku komentāri** |
| **Pasākumi izvirzītā mērķa sasniegšanai** | **Izpildes termiņi** | **Atbildīgā institūcija un iesaistītās institūcijas** | **Tiešās darbības** | **Diskusijas ierosinājumi** |
| **Rīcības virziens mērķa sasniegšanai:** | **5. Nodokļi** | | | |
| 1. **Paredzēt priekšnodokļa atskaitīšanas tiesības periodā, kas ir vēlāks nekā darījuma brīdis**   PVN likums, kas stājās spēkā 01.01.2013, nosaka, ka priekšnodokli par saņemtajām precēm vai pakalpojumiem ir jādeklarē tajā taksācijas periodā, kad saņemtas preces vai pakalpojumi un saņemts nodokļa rēķins vai atlīdzība par preču piegādi vai pakalpojumu sniegšanu ir samaksāta pirms preču vai pakalpojumu saņemšanas.  Praksē ir situācijas, kad priekšnodokli par saņemtajām precēm vai pakalpojumiem NM nav iespējams savlaicīgi deklarēt to saņemšanas periodā (piemēram, ja uzņēmuma dokumentu aprites dēļ nav bijusi iespēja konkrēto rēķinu nogādāt grāmatvedim līdz PVN deklarācijas iesniegšanas brīdim). Līdz ar to, tā vietā, lai priekšnodokli par konkrēto darījumu atskaitītu kādā no nākamajiem periodiem, NM rodas nepieciešamība labot iepriekšējo periodu deklarācijas, kas NM rada papildu administratīvo slogu. | 01.01.2014 | FM, VID | Noteiktā kārtībā izstrādāt un iesniegt MK grozījumus 2012. gada 29. novembra likuma „Pievienotās vērtības nodokļa likums” 97. panta pirmajā daļā, kas paredz tiesības deklarēt priekšnodokli arī citos periodos, kas seko periodam, kad saņemtas preces vai pakalpojumi.  Ieviešot minēto pasākumu, tiks nodrošināts NM administratīvo izmaksu samazinājums līdz ar retāku nepieciešamību veikt PVN deklarāciju labojumus un NA administratīvo izmaksu samazinājums līdz ar retāku nepieciešamību veikt NM PVN deklarāciju pareizības pārbaudes. | Priekšlikums tiek atbalstīts.  VID – Neatbalsta priekšlikumu, jo tiks apgrūtināta datu salīdzināšana. |
| 1. **Izvērtēt nepieciešamību lūgt papildu paskaidrojumus par darījumu ekonomisko būtību**   Gadījumos, kad atbilstoši PVN deklarācijas rezultātiem NM ir radusies PVN pārmaksa un VID izskata lēmumu par pārmaksātā nodokļa novirzīšanu NM citu nodokļu saistību segšanai vai atskaitīšanai uz NM bankas kontu, VID lūdz NM papildus iesniegt darījumu pamatojošus dokumentus (piem. licence, atļaujas u.c.) vai sniegt paskaidrojumus par deklarēto darījumu ekonomisko būtību.  Praksē ir situācijas, kad NM veic tipisku, viena rakstura saimniecisko darbību, taču tam katru mēnesi (gadījumos, kad katru mēnesi rodas PVN pārmaksa) VID uzdod vienādus jautājumus, uz kuriem NM, atbilstoši, katru mēnesi sniedz vienādas atbildes. Iepriekš minētie jautājumi un atbildes, ņemot vērā to vienādo saturu, bieži vien pilda vienīgi formālas prasības lomu, līdz ar to nevajadzīgi radot administratīvo slogu. | 01.01.2014 | FM, VID | Identificēt gadījumus, kad PVN pārmaksa rodas saistībā ar vienādu (tipisku) darījumu veikšanu un lūgt NM sniegt paskaidrojumus un dokumentus par darījumu ekonomisko būtību vienīgi gadījumos, kad ir konstatētas atšķirības no iepriekš tipiski veiktajiem darījumiem, par kuriem VID ir jau saņēmis skaidrojumu.  Iepriekš minētais varētu tikt īstenots, piemēram, ieviešot VID iekšēju datu reģistru, kurā tiktu apkopota komunikācijas vēsture ar katru no NM. Ar šāda reģistra palīdzību būtu iespējams identificēt gadījumus, kad regulāri NM tiek uzdoti viena veida jautājumi, uz kuriem ir jāsniedz viena veida PVN pārmaksas pamatotību apliecinošas atbildes. | VID – uzdevums šogad ir izpildīts. Nav iekļaujams uzņēmējdarbības vides uzlabošanas pasākumu plānā. |
| 1. **Paredzēt iespēju NM lūgt nepārskaitīt PVN (kā arī citu nodokļu) pārmaksu uz NM bankas kontu, bet gan ļaut izmantot to nākotnes nodokļu saistību segšanai**   Šobrīd, kad NM ir radusies PVN (vai citu nodokļu) pārmaksa un nav citu nodokļu saistību, VID atmaksā nodokļa pārmaksu uz NM bankas kontu.  Praksē ir gadījumi, kad NM ir zināms, ka neilgi pēc PVN pārmaksas pārskaitīšanas vai lēmuma par pārmaksas pārskaitīšanu pieņemšanas laikā radīsies nodokļu saistības un būs nepieciešams veikt līdzekļu pārskaitījumu.  Šādos gadījumos, lai mazinātu naudas līdzekļu pārskaitījumu kontrolei un veikšanai nepieciešamo laiku, NM būtu ieinteresēts, lai PVN (vai citu nodokļu) pārmaksa netiktu pārskaitīta uz NM bankas kontu, bet gan tiktu novirzīta turpmāk paredzamo nodokļu saistību segšanai.  Iepriekš minēto būtu iespējams īstenot, piemēram, paredzot NM iespēju lūgt nepārskaitīt uz kontu pārmaksu, kas ir zem noteiktas summas (piemēram, LVL 10000), vai pirms noteikta termiņa (piemēram, pēc 6 mēnešiem kopš pārmaksas izveidošanās brīža). | 01.01.2014 | FM, VID | Noteiktā kārtībā izstrādāt un iesniegt MK grozījumus 2012. gada 29. novembra likuma „Pievienotās vērtības nodokļa likums” 109. panta ceturtajā daļā, kas paredz iespēju NM lūgt nepārskaitīt PVN (kā arī citu nodokļu) pārmaksu uz NM bankas kontu, bet gan ļaut izmantot to nākotnes nodokļu saistību segšanai.  Šāds pasākums ļautu ietaupīt gan valsts budžeta, gan NM izmaksas par naudas līdzekļu pārskaitījumu veikšanu un kontroli. Papildus, šāds risinājums veicinātu nodokļu nomaksas savlaicīgu veikšanu. | Nav iekļaujams uzņēmējdarbības uzlabošanas plānā. FM, VID – ļoti sarežģīti izpildīt, nepieciešamas sistēmas izmaiņas. Atgriezties pie diskusijas 2015. gadā. |
| 1. **Atcelt prasību iesniegt PVN deklarācijas pielikumus attiecībā uz iekšzemē veiktajiem darījumiem un no Eiropas Savienības saņemtajām precēm un pakalpojumiem**   PVN likums nosaka, ka PVN deklarācijas pielikumā „PVN 1: Pārskats par priekšnodokļa un nodokļa summām” ir jānorāda informācija attiecībā uz iekšzemē veiktajiem darījumiem un no Eiropas Savienības saņemtajām precēm un pakalpojumiem.  PVN 1: Pārskatā par priekšnodokļa un nodokļa summām ir jānorāda informācija attiecībā uz iekšzemē veiktajiem darījumiem un no Eiropas Savienības saņemtajām precēm un pakalpojumiem šādās sadaļās:  1. PVN 1: Pārskata par priekšnodokļa un nodokļa summām, kas iekļautas pievienotās vērtības nodokļa deklarācijā, I daļa „Nodokļa summas par iekšzemē iegādātajām precēm un saņemtajiem pakalpojumiem"  2. PVN 1: Pārskata par priekšnodokļa un nodokļa summām, kas iekļautas pievienotās vērtības nodokļa deklarācijā, II daļa "Par precēm, kas saņemtas no Eiropas Savienības dalībvalstīm"  3. PVN 1: Pārskata par priekšnodokļa un nodokļa summām, kas iekļautas pievienotās vērtības nodokļa deklarācijā, III daļa "Aprēķinātais nodoklis par piegādātajām precēm un sniegtajiem pakalpojumiem"  Minētajās PVN deklarācijas pielikuma daļās ir jānorāda izvērsts deklarējamo darījumu uzskaitījums attiecībā uz PVN par iekšzemē un Eiropas Savienībā iegādātajām precēm un saņemtajiem pakalpojumiem un aprēķināto nodokli par iekšzemē piegādātajām precēm un sniegtajiem pakalpojumiem.  Ņemot vērā būtisko norādāmās informācijas apjomu, minēto atskaišu sagatavošana un iesniegšana NM šobrīd rada būtisku administratīvu slogu.  Pētījumā ietverto citu valstu prakses izpēte liecina, ka PVN deklarācijas pielikumos pamatā tiek prasīts izvērsti norādīt Eiropas Savienībā veiktus preču piegādes un pakalpojumu sniegšanas darījumus, nepieprasot papildu informāciju par iekšzemē veiktajiem darījumiem un no Eiropas Savienības saņemtajām precēm un pakalpojumiem.  Pētījuma 2.5. sadaļā ietvertā Lietuvas un Igaunijas Republikas prakses izpēte liecina, ka šajās valstīs PVN deklarācijas pielikumos tiek prasīts detalizēti norādīt tikai Eiropas Savienībā veiktus preču piegādes un pakalpojumu sniegšanas darījumus, nepieprasot deklarācijas pielikumos sniegt detalizētu informāciju par iekšzemē veiktajiem darījumiem un no Eiropas Savienības saņemtajām precēm un pakalpojumiem. | 01.06.2015 | FM, VID | Noteiktā kārtībā izstrādāt un iesniegt MK grozījumus 2013. gada 15. janvāra Ministru kabineta noteikumu Nr. 40 „Noteikumi par pievienotās vērtības nodokļa deklarāciju” 19. – 33. punktos, kas paredz izslēgt šos punktus un atcelt prasību NM sniegt PVN deklarācijas pielikumu „PVN 1: Pārskats par priekšnodokļa un nodokļa summām”. | Atbalstāms ar grozījumiem, kas nosaka PVN 1 pielikumā norādāmās informācijas pamatotības izvērtēšanu (nevis pilnīgu atteikšanos no PVN 1 pielikuma). |
| 1. **Rēķinu paraugu ieviešana**   Neskatoties uz to, ka PVN likumā ir sniegts PVN rēķina nepieciešamo rekvizītu uzskaitījums, praksē ir gadījumi, kad ir dažādas interpretācijas par rēķinā iekļaujamo informāciju.  Lai novērstu dažādās interpretācijas, būtu lietderīgi publicēt VID apstiprinātus PVN rēķinu paraugus attiecībā uz raksturīgākajiem PVN darījumu veidiem. | 01.01.2014 | VID | Izstrādāt un publicēt VID apstiprinātus metodiskos materiālus, kas paredz PVN rēķinu paraugus attiecībā uz raksturīgākajiem PVN darījumu veidiem. | Atbalstāms.  VID varētu iekļaut informāciju metodiskajos materiālos, tomēr uzņēmējdarbības vides uzlabošanas pasākumu plānā priekšlikums nav iekļaujams. |
| 1. **Noteikt limitu darījumu proporcijai**   PVN likums nosaka pamatlīdzekļu iekārtām ar vērtību virs 50 000 LVL priekšnodokļa korekciju veikšanu 5 gadu laikā. Priekšnodokļa korekcija ir veicama attiecībā pret proporciju darījumu nodrošināšanai, kas dod tiesības atskaitīt priekšnodokli, un tādu darījumu nodrošināšanai, kas nedod tiesības atskaitīt priekšnodokli.  Administratīvā sloga mazināšanai viens no respondentu ieteikumiem ir noteikt limitu minētajai darījumu proporcijai, no kuras šādas korekcijas būtu jāveic, ar nolūku attiecināt minēto likuma normu uz NM, kuri pamatā izmanto konkrēto pamatlīdzekli tādu darījumu nodrošināšanai, kas nedod tiesības atskaitīt priekšnodokli. | 01.06.2015 | FM, VID | Noteiktā kārtībā izstrādāt un iesniegt MK grozījumus 2012. gada 29. novembra likuma „Pievienotās vērtības nodokļa likums” 101. panta sestajā daļā, kas paredz noteikt limitu minētajai darījumu proporcijai, no kuras šādas korekcijas būtu jāveic, ar nolūku attiecināt minēto likuma normu uz NM, kuri pamatā izmanto konkrēto pamatlīdzekli tādu darījumu nodrošināšanai, kas nedod tiesības atskaitīt priekšnodokli. | Atbalstāms, skatāms kopsakarā ar limitu darījumu proporcijas korekcijām nekustamajiem īpašumiem. |
| 1. **Pagarināt PVN deklarāciju iesniegšanas termiņu**   Šobrīd PVN deklarācijas ir pienākums iesniegt līdz nākamā mēneša 20. datumam, kas seko PVN taksācijas periodam. Kā vēlams uzlabojums tika minēts deklarēšanas termiņu pagarinājums. Tika minēts, ka, pagarinot deklarēšanas termiņu no nākamā mēneša 20. datuma uz vēlāku (piemēram, līdz mēneša beigām), līdz ar papildu laiku grāmatvedības dokumentu apritei varētu samazināties PVN deklarācijas labojumu nepieciešamība.  Līdz ar minēto būtu jāizskata iespēja noteikt vēlāku PVN deklarāciju iesniegšanas termiņu. | 01.01.2014 | FM, VID | Noteiktā kārtībā izstrādāt un iesniegt MK grozījumus 2012. gada 29. novembra likuma „Pievienotās vērtības nodokļa likums” 118. panta pirmajā daļā, kas paredz noteikt PVN deklarāciju iesniegšanas termiņu līdz taksācijas periodam sekojošā mēneša beigām. | Nav iekļaujams uzņēmējdarbības vides uzlabošanas pasākumu plānā.  FM – termiņa pagarināšanas rezultātā veidojas valsts budžeta ieņēmumu novirze. |
| 1. **Noteikt iespējas izmantot otras valsts rezidenta apliecības formu starptautiskajos līgumos par nodokļu dubultās uzlikšanas un nodokļu nemaksāšanas novēršanu noteikto nodokļu atvieglojumu piemērošanai**   Latvijas noslēgtie starptautiskie līgumi par nodokļu dubultās uzlikšanas un nodokļu nemaksāšanas novēršanu nosaka noteiktus nodokļu atvieglojumus un samazinātas nodokļu likmes to valstu rezidentiem, ar kuriem Latvija noslēgusi minētos līgumus.  Saskaņā ar 2001. gada 30. aprīļa MK noteikumiem Nr. 178, ja izmaksātājs maksājumu saņēmējam veic maksājumus, kuriem starpvalstu nodokļu līgumā ir noteikta aplikšana ar nodokļiem pēc samazinātas likmes vai ir noteikts atbrīvojums no aplikšanas ar nodokļiem Latvijā, maksājumu saņēmējs pirms maksājumu izmaksas iesniedz izmaksātājam aizpildītu noteikta parauga rezidenta apliecību - iesniegumu nodokļu atvieglojumu piemērošanai. Minētie MK noteikumi nosaka, ka rezidenta apliecība – iesniegums ir aizpildāms MK noteikumu noteiktajā formā četros eksemplāros un ir apstiprināms gan otras valsts nodokļu administrācijā, gan VID.  VID minēto apliecību pieņem vienīgi konkrētajā noteiktajā formā un atvieglojumu piemērošanai netiek pieņemtas otras valsts nodokļu administrācijas noteiktajā formā izsniegtās rezidenta apliecības, kurās ir apliecināta maksājuma saņēmēja nodokļu rezidence attiecīgajā valstī atbilstoši Latvijas un šīs valsts noslēgtajai nodokļu konvencijai. Turklāt, rezidenta apliecība – iesniegums ir apstiprināms arī VID, kas ir formāla prasība, jo būtisks nodokļu atvieglojumu saņemšanai ir otras valsts nodokļu administrācijas apliecinājums par rezidenci, tomēr arī šīs prasības neizpilde NM liedz tiesības piemērot nodokļu atvieglojumus.  Līdz ar minēto, NM rodas būtisks administratīvs slogs nodokļu konvencijās noteikto nodokļu atvieglojumu piemērošanai, uzliekot par pienākumu noformēt rezidenta apliecību – iesniegumu četros eksemplāros noteiktā formā un apstiprināt divās nodokļu administrācijās. | 01.01.2015 | FM, VID | Noteiktā kārtībā izstrādāt un iesniegt MK grozījumus 2001. gada 30. aprīļa MK noteikumu Nr. 178 „Kārtība, kādā piemērojami starptautiskajos līgumos par nodokļu dubultās uzlikšanas un nodokļu nemaksāšanas novēršanu noteiktie nodokļu atvieglojumi” 3. – 8. punktā, kas paredz pieņemt citu valstu nodokļu administrāciju izsniegto apliecību attiecīgās valsts noteiktajā formā, ja vien apliecība satur nepieciešamo informāciju pēc būtības (ir norāde - ka konkrētā persona ir rezidents atbilstoši Latvijas un attiecīgās valsts konvencijai par nodokļu dubultās uzlikšanas un nodokļu nemaksāšanas novēršanu) un kas paredz atcelt prasību saņemt rezidenta apliecību – iesniegumu četros eksemplāros Latvijas MK noteikumos noteiktajā formā, kā arī atcelt prasību apstiprināt rezidenta apliecību – iesniegumu Latvijas VID. | Izvērtēt.  VID iesaka tālāk vērtēt šo jautājumu, iespējams, pārformulējot priekšlikumus. |
| 1. **Palielināt limitu, no kura jāsniedz informācija UIN deklarācijas 2. pielikumā „Darījumi ar saistītiem uzņēmumiem (personām)”**   Saskaņā ar 2011. gada 20. decembra MK noteikumiem Nr. 981 UIN deklarācijas 2. pielikumu aizpilda par jebkuriem darījumiem, kas veikti ar saistītu ārvalstu uzņēmumu vai komercsabiedrību, kura ir atbrīvota no UIN vai kura izmanto citos Latvijas Republikas likumos noteiktās UIN atlaides vai atvieglojumus, vai ar uzņēmumu saistītu personu, vai saistītu uzņēmumu, kas ar nodokļa maksātāju veido vienu UIN likuma [14.1](http://www.likumi.lv/doc.php?id=242020&from=off#p14.1) pantā noteikto uzņēmumu grupu.  Praksē NM veidojas administratīvais slogs, aizpildot UIN deklarācijas 2. pielikumu ar darījumiem, kuru summas ir nebūtiskas.  Saskaņā ar likuma „Par nodokļiem un nodevām” 15.2 pantu NM ir jāpamato darījumu ar saistītiem uzņēmumiem (personām) atbilstība tirgus cenai, ja NM neto apgrozījums pārskata gadā pārsniedz vienu miljonu latu un darījuma summa pārsniedz 10 000 latu. | 01.01.2014 | FM, VID | Noteiktā kārtībā izstrādāt un iesniegt MK grozījumus 2011. gada 20. decembra MK noteikumu Nr. 981 „Noteikumi par uzņēmumu ienākuma nodokļa taksācijas perioda deklarāciju un avansa maksājumu aprēķinu” 4.19. punktā, kas paredz noteikt, ka UIN deklarācijas 2. pielikums ir jāaizpilda tikai NM, kuru neto apgrozījums pārskata gadā pārsniedz vienu miljonu latu par darījumiem ar saistītiem uzņēmumiem (personām), kuru summa pārsniedz 10 000 latu, tādējādi samazinot pārējo NM administratīvo slogu. | Izvērtēt priekšlikumu. |
| 1. **Atcelt prasību koriģēt apliekamo ienākumu par procentu maksājumiem saskaņā ar CSP noteikto procentu likmi**   Saskaņā ar UIN likuma 6.4 pantu NM ar UIN apliekamo ienākumu palielina par procentu maksājumiem, kas pārsniedz procentu maksājumu summu, kura aprēķināta, parādu saistībai piemērojot 1,2 reizes palielinātu CSP noteikto taksācijas perioda pēdējā mēneša vidējo īstermiņa kredītu likmi kredītiestādēs.  NM, nosakot procentu likmi darījumos ar saistītiem uzņēmumiem, nav iespējas prognozēt taksācijas perioda pēdējā mēneša vidējo īstermiņa kredītu likmi kredītiestādēs. Līdz ar to pat gadījumos, kad procentu likme tiek noteikta atbilstoši tirgus likmēm, NM var būt jāveic ar UIN apliekamā ienākuma korekcijas.  Tādējādi NM rodas administratīvais slogs, veicot CSP datu analīzi, lai prognozētu iespējamo procentu likmi un savlaicīgi veiktu pārrunas ar darījumu partneriem, lai novērstu dubultu nodokļu uzlikšanu. | 01.01.2014 | FM, VID | Noteiktā kārtībā izstrādāt un iesniegt MK grozījumus 1995. gada 9.februāra likuma „Par uzņēmumu ienākuma nodokli” 6.4panta pirmajā daļā, kas paredz izslēgt šo daļu un atcelt prasību koriģēt apliekamo ienākumu par procentu maksājumiem, kas pārsniedz procentu maksājumu summu, kura aprēķināta, parādu saistībai piemērojot 1,2 reizes palielinātu CSP noteikto taksācijas perioda pēdējā mēneša vidējo īstermiņa kredītu likmi kredītiestādēs. | FM vērtē priekšlikumu.  Iespējams risinājums būtu koeficienta apmēra pārskatīšana. |
| 1. **Izstrādāt izziņas formu, kas apstiprināma procentu un autoratlīdzības maksājumu saņēmēju nodokļu administrācijā Padomes 2003.gada 3.jūnija Direktīvā** [**2003/49/EK**](http://pro.nais.lv/naiser/esdoc.cfm?esid=32003L0049) **noteikto atvieglojumu piemērošanai attiecībā uz procentiem un autoratlīdzības maksājumiem, izziņā norādot atsauci uz Direktīvu (nevis UIN likumu)**   Lai piemērotu samazinātas UIN likmes procentu un autoratlīdzības maksājumiem ES saistītiem uzņēmumiem, saskaņā ar UIN likuma 3. panta divpadsmito daļu NM ir nepieciešams saņemt rezidences valsts nodokļu administrācijas izsniegtu izziņu par maksājuma saņēmēja atbilstību UIN likumā noteiktajām prasībām.  Tā kā citu valstu nodokļu administrācijas nesniedz izziņas par atbilstību Latvijas UIN likuma prasībām un likums nenosaka vienotu formu rezidences valsts nodokļu administrācijas izziņai, NM pašam ir jāizstrādā dokuments, pamatojoties uz UIN likuma prasībām, kas apstiprināms attiecīgās ES valsts nodokļu administrācijā. | 01.06.2014 | FM, VID | Noteiktā kārtībā izstrādāt un iesniegt MK grozījumus 1995. gada 9.februāra likumā „Par uzņēmumu ienākuma nodokli”, kas paredz likuma pielikumā norādīt izziņas formu, kas apstiprināma procentu un autoratlīdzības maksājumu saņēmēju nodokļu administrācijā Padomes 2003.gada 3.jūnija Direktīvā [2003/49/EK](http://pro.nais.lv/naiser/esdoc.cfm?esid=32003L0049) noteikto atvieglojumu piemērošanai attiecībā uz procentiem un autoratlīdzības maksājumiem, izziņā norādot atsauci uz Direktīvu (nevis UIN likumu).  Ņemot vērā to, ka UIN procentu un autoratlīdzības maksājumiem nerezidentiem, izņemot nerezidentus zemu nodokļu un beznodokļu valstīs un teritorijās, tiks atcelts 2014. gada 1. janvārī, minētā problēma ir aktuāla tikai 2013. gadā. | Nav iekļaujams uzņēmējdarbības vides uzlabošanas pasākumu plānā, ņemot vērā to, ka problemātika aktuāla 2013. gadā. |
| 1. **Noteikt VID pienākumu atmaksāt pārmaksātās UIN summas bez papildu kontroles pasākumu veikšanas un atcelt nokavējuma naudas gadījumos, ja, mainoties avansa maksājuma grafikam, prognoze atšķiras no faktiskās situācijas**   Ņemot vērā ekonomisko situāciju, atsevišķiem NM veidojas UIN pārmaksa UIN avansa maksājumu rezultātā. Pieprasot VID UIN pārmaksas atmaksu, VID veic kontroles pasākumus, kas uzliek NM papildu administratīvo slogu, sniedzot VID skaidrojumus un papildu informāciju.  Saskaņā ar UIN likuma 23. panta 1.1 daļu ir iespēja pārskatīt UIN avansa maksājumu apmēru, ņemot vērā NM pamatotus aprēķinus, tomēr gadījumos, ja starpība starp taksācijas periodam aprēķināto nodokli un NM uz prognozes pamata veikto UIN avansa maksājumu apmēru pārsniedz 20% no aprēķinātās UIN summas, tiek piemērota nokavējuma nauda, kas ir pamats NM nesniegt VID iesniegumu par avansa maksājumu pārskatīšanu. | 01.01.2014 | FM, VID | Noteiktā kārtībā izstrādāt un iesniegt MK grozījumus 1995. gada 9.februāra likuma „Par uzņēmumu ienākuma nodokli” 23. pantā, kas paredz atcelt nokavējuma naudas gadījumos, ja, mainoties avansa maksājuma grafikam, prognoze atšķiras no faktiskās situācijas un kas paredz noteikt VID pienākumu atmaksāt pārmaksātās UIN summas bez papildu kontroles pasākumu veikšanas, ja pārmaksa veidojas UIN avansa maksājumu rezultātā. | Nav iekļaujams uzņēmējdarbības vides uzlabošanas pasākumu plānā.  FM neatbalsta, jo nokavējuma naudas atcelšana veicinās avansa maksājumu nemaksāšanu. |
| 1. **Vienkāršot veidlapu „Paziņojums par fiziskajām personām izmaksātajām summām (kopsavilkums)”**   Paziņojumā par fiziskajām personām izmaksātajām summām šobrīd ir norādāma informācija par ienākuma izmaksas datumu, līdz ar to gadījumos, ja viena veida ienākums tiek izmaksāts vairākos datumos, tas jānorāda par katru izmaksu atsevišķi, kas rada administratīvo slogu NM, apkopojot informāciju par katru veikto izmaksu.  Pētījuma 2.5. sadaļā ietvertā Lietuvas un Igaunijas Republikas prakses izpēte liecina, ka šajās valstīs, sniedzot atskaites par fiziskajām personām izmaksātajām summām, nav nepieciešams atsevišķi norādīt izmaksāto summu izmaksas datumus. | 01.01.2015 | FM, VID | Noteiktā kārtībā izstrādāt un iesniegt MK grozījumus 2008. gada 25. augusta MK noteikumos Nr. 677 „Noteikumi par iedzīvotāju ienākuma nodokļa paziņojumiem” 2. Pielikumā, kas paredz izslēgt paziņojuma „Paziņojums par fiziskajām personām izmaksātajām summām (kopsavilkums)” 04. rindu „Ienākuma izmaksas datums” un dot iespēju NM summēt paziņojumā izmaksas fiziskām personām pa ienākumu veidiem, nenorādot konkrētus ienākuma izmaksas datumus. | Izvērtēt priekšlikumu, norādot izmaksas mēnesi nevis konkrētu datumu. |
| 1. **Vienkāršot pārskatu par fiziskās personas – nerezidenta gūtajiem ienākumiem un samaksāto nodokli Latvijas Republikā**   Pārskata veidlapā nepieciešams sniegt ļoti detalizētu informāciju par nerezidentu, t. sk. adresi rezidences valstī. Turklāt, EDS sistēmā nevar aizpildīt pārskatu, ja netiek norādīts, piemēram, pasta indekss.  Tāpat NM ir apgrūtināta informācijas apzināšana par gadījumiem, kad nerezidents saskaņā ar VID datiem ir kļuvis par Latvijas Republikas rezidentu. | 01.01.2014 | FM, VID | Noteiktā kārtībā izstrādāt un iesniegt MK grozījumus MK noteikumu Nr. 899 „Likuma "Par iedzīvotāju ienākuma nodokli" normu piemērošanas kārtība” 4. pielikumā, kas paredz attiekties no detalizētas informācijas norādīšanas pārskatā par nerezidenta adresi un grozīt veidlapu, uzliekot par pienākumu obligāti norādīt tikai rezidences valsti.  Ieviest kārtību, lai EDS sistēmā NM, kurš sniedzis pārskatu par attiecīgo nerezidentu, saņemtu brīdinājumu, ja nerezidents saskaņā ar VID datiem ir kļuvis par Latvijas Republikas rezidentu. | Nav iekļaujams uzņēmējdarbības vides uzlabošanas pasākumu plānā.  VID - 2015.gadā stāsies spēkā ES normatīvie akti, kas noteiks detalizētākas informācijas pieprasīšanu par nodokļu maksātāju, tāpēc nav lietderīgi ieviest izmaiņas šajā jautājumā. |
| 1. **Uzlabot maksājumu attiecināšanu**   Attiecībā uz maksājumiem par fiziskām personām – nerezidentiem, praksē VID sistēmā parādās nodokļa parāds, jo VID ne vienmēr var precīzi attiecināt maksājumus, kas veikti par konkrēto fizisko personu.  Ņemot vērā to, ka maksātājs ir juridiska persona, ir konstatēti gadījumi, kad saņemtie maksājumi tiek attiecināti uz konkrēto juridisko personu, nevis fizisko personu, par kuru konkrētie maksājumi ir tikuši veikti. | 01.01.2014 | FM, VID | Izstrādāt attiecīgās informācijas aprites sistēmas grozījumus, kas paredz sadarbībā ar Valsts kasi uzlabot maksājumu attiecināšanu gadījumos, kad maksājumus par fizisko personu veic juridiskas personas, ņemot vērā juridiskās personas norādīto informāciju par maksājuma mērķi. | Nav iekļaujams vides uzņēmējdarbības pasākumu uzlabošanas plānā. |
| 1. **Vienkāršot veidlapu „Ziņojums par valsts sociālās apdrošināšanas obligātām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska nodevu pārskata mēnesī”**   NM ir jāaizpilda par katru darba ņēmēju informācija par nostrādāto stundu skaitu mēnesī, kas NM rada administratīvo slogu minētās informācijas apkopošanā par katru no darba ņēmējiem.  Pētījuma 2.5. sadaļā ietvertā Lietuvas un Igaunijas Republikas prakses izpēte liecina, ka šajās valstīs, sniedzot atskaites par veiktajām sociālās apdrošināšanas iemaksām, nav nepieciešams atsevišķi norādīt nostrādāto stundu skaitu. | 01.01.2014 | FM, VID | Noteiktā kārtībā izstrādāt un iesniegt MK grozījumus 2010. gada 7. septembra MK noteikumu Nr. 827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 3.pielikumā, kas paredz dzēst Ziņojumā par valsts sociālās apdrošināšanas obligātām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska nodevu pārskata mēnesī 11. rindu „Nostrādāto stundu skaits mēnesī”. | Nav iekļaujams vides uzņēmējdarbības pasākumu uzlabošanas plānā. |
| 1. **Pagarināt termiņu ziņu sniegšanai par darba ņēmējiem, kuri ir mainījuši vai zaudējuši likumā "**[**Par valsts sociālo apdrošināšanu**](http://pro.nais.lv/naiser/text.cfm?Ref=0101032010090700827&Req=0101032010090700827&Key=0103011997100132788&Hash=)**" noteikto darba ņēmēja statusu.**   Saskaņā ar normatīvajiem aktiem darba devējam ir jāsniedz ziņas VID par darba ņēmējiem, kuri ir mainījuši vai zaudējuši likumā "[Par valsts sociālo apdrošināšanu](http://pro.nais.lv/naiser/text.cfm?Ref=0101032010090700827&Req=0101032010090700827&Key=0103011997100132788&Hash=)" noteikto darba ņēmēja statusu, tai skaitā par darba ņēmējiem, kuriem ir piešķirts vai beidzies bērna kopšanas atvaļinājums vai atvaļinājums bez darba algas saglabāšanas (tostarp atvaļinājums bez darba algas saglabāšanas, kas piešķirts darbiniekam, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots aprūpējamais bērns), – ne vēlāk kā triju darbdienu laikā pēc statusa maiņas vai zaudēšanas.  Informācijas sniegšana šādā īsā termiņā rada NM administratīvo slogu. | 01.01.2014 | FM, VID | Noteiktā kārtībā izstrādāt un iesniegt MK grozījumus 2010. gada 7. septembra MK noteikumu Nr. 827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 8. punkta 8.2. apakšpunktā, kas paredz-pagarināt termiņu ziņu sniegšanai par darba ņēmējiem, kuri ir mainījuši vai zaudējuši likumā "[Par valsts sociālo apdrošināšanu](http://pro.nais.lv/naiser/text.cfm?Ref=0101032010090700827&Req=0101032010090700827&Key=0103011997100132788&Hash=)" noteikto darba ņēmēja statusu. | Nav iekļaujams vides uzņēmējdarbības pasākumu uzlabošanas plānā.  LM - Ja pagarina termiņu datu iesniegšanai, tad tiks kavēta pabalstu savlaicīga piešķiršana. |
| 1. **Datu ievades pareizības pārbaudes uzlabošana PVN deklarācijā**   Atbilstoši normatīvajos aktos noteiktajai PVN deklarācijas aizpildīšanas kārtībai, PVN deklarāciju pielikumos tiek izvērstā veidā atainota PVN deklarācijas atsevišķajās ailēs norādītā informācija.  Ņemot vērā to, ka šai informācijai būtu jāsakrīt, informācija varētu tikt automātiski ievietota pamata deklarācijā no pielikumos norādīto darījumu atbilstošajām kopsummām. | 01.01.2014 | VID | Izstrādāt EDS izmaiņas, kas paredz PVN deklarācijas ailēs norādāmo informāciju automātiski iegūt no aizpildītajos PVN pielikumos norādītās informācijas, atstājot arī iespēju veikt korekcijas manuāli.  Ieviešot šo pasākumu, tiktu samazināts NM administratīvais slogs, līdz ar mazāku nepieciešamo laiku PVN deklarācijas ievadei un ievades pareizības pārbaudei. Turklāt, tiktu novērsta kļūdu rašanās iespējamība, līdz ar summu nesakritību starp PVN deklarāciju un tās pielikumiem. | Izvērtēt.  VID – izvērtēs tehniskos risinājumus. Ir ieviesti kontroles mehānismi, ja dati PVN deklarācijā atšķiras no PVN deklarācijas pielikumos norādītās informācijas. |
| 1. **Paredzēt iespēju iesniegt nodokļu deklarācijas pirms termiņa**   Šobrīd EDS neparedz iespēju nodokļa deklarācijas iesniegt (parakstīt) pirms taksācijas perioda beigām.  Praksē ir situācijas, kad uzņēmumam būtu vienkāršāk un lētāk organizēt nodokļu uzskaites darba plūsmu, iesniedzot deklarāciju pirms taksācijas perioda beigām gadījumos, kad nodokļu deklarācijas saturs jau ir iepriekš zināms, ja šāda iespēja tiktu paredzēta. | 01.01.2014 | VID | Izstrādāt EDS izmaiņas, kas paredz iespēju iesniegt nodokļu deklarācijas un citus ar tām saistītos dokumentus pirms taksācijas perioda beigām.  Ieviešot šo pasākumu, tiktu mazināts NM administratīvais slogs saistībā ar darba organizācijas plānošanu. | Izvērtēt attiecībā uz noteiktām nodokļu maksātāju grupām, piemēram, likvidējamiem uzņēmumiem. |
| 1. **Palielināt pieļaujamo viena faila izmēru EDS pievienojamajiem dokumentiem**   Šobrīd EDS ir noteikti ierobežojumi uz papildus iesniedzamo dokumentu - viena pievienotā faila izmērs nedrīkst pārsniegt 5 MB.  Praksē ir situācijas, kad minētais ierobežojums ir zemāks, nekā nepieciešams, lai pievienotu liela apjoma dokumentus (piemēram, apjomīgu dokumentu ieskanētas kopijas). | 01.01.2014 | VID | Izstrādāt EDS izmaiņas, kas paredz palielināt maksimāli pieļaujamā viena faila izmēru.  Ieviešot minēto pasākumu, tiks novērstas situācijas, kad faila izmēra ierobežojuma dēļ, gadījumos, kad turpmāka faila arhivēšana nav iespējama, NM nevar iesniegt EDS nepieciešamo informāciju.  Gadījumos, kad ir iespējama faila papildu arhivēšana ar nolūku panākt faila atbilstību minētajam ierobežojumam, tiktu samazināts laika patēriņš, kas NM nepieciešams, lai veiktu šādas tehniskas darbības ar iesniedzamajiem dokumentiem. | Nav iekļaujams uzņēmējdarbības vides uzlabošanas pasākumu plānā.  VID – vajag ierobežot datu apjomu. Šobrīd ierobežojums atsevišķiem dokumentiem ir līdz 10 MB. |
| 1. **Datu ievades pareizības pārbaudes uzlabošana UIN deklarācijā**   Normatīvie akti šobrīd paredz UIN atlaides attiecībā uz veiktajiem ziedojumiem. Minētais atvieglojums ir spēkā vienīgi līdz noteiktam ziedojumu apmēram, kuru pārsniedzot, UIN atvieglojums vairs nevar tikt piemērots. | 01.01.2015 | VID | Izstrādāt EDS izmaiņas, kas paredz EDS UIN deklarācijas veidlapā ieviest datu pareizības kontroli attiecībā uz norādītā UIN atvieglojuma limita sasniegšanu.  Ieviešot šo pasākumu, tiktu mazināts NM administratīvais slogs saistībā ar datu ievades pareizības pārbaudi. | Atbalstāms.  Izvērtēt kontroles mehānisma ieviešanas iespējas. |
| 1. **Ieviest datu eksporta iespēju no nodokļa deklarācijām**   Situācijās, kad darbā ar grāmatvedības uzskaites informāciju ir nepieciešams izmantot informāciju no EDS (piemēram, informāciju no jau iesniegtajiem dokumentiem vai informāciju par nodokļu nomaksas stāvokli), ir nepieciešams piemērots datu eksporta formāts. | 01.01.2014 | VID | Izstrādāt EDS izmaiņas, kas paredz nodrošināt iesniegto dokumentu un VID sniegtās informācijas eksportu no EDS, izmantojot populārākos datu eksporta formātus (piem. .xlsx; .csv; .xml u.c.).  Ieviešot šo pasākumu, tiks ietaupīts NM patērētais laiks un līdz ar to administratīvais slogs, kas šobrīd rodas, iegūstot informāciju no EDS bez automātiskas datu eksporta iespējas. | Nav iekļaujams uzņēmējdarbības vides uzlabošanas pasākumu plānā.  VID – neatbalsta .xlsx formātu. |
| 1. **Pasākumi UIN avansa maksājumu aprēķina ievades ērtības uzlabošanai**   Aizpildot UIN avansa maksājumu aprēķinu, NM ir jānorāda informācija par taksācijas periodā samaksāto UIN avansa maksājumu kopējo apmēru.  Turklāt, aprēķinot UIN avansa maksājumus, UIN summa ir jākoriģē atbilstoši CSP noteiktajam pirmstaksācijas gada kopējam patēriņa cenu indeksam (vai kopējam patēriņa cenu indeksam pirmstaksācijas periodā, kas aprēķināts, reizinot CSP noteiktos pirmstaksācijas perioda ikmēneša patēriņa cenu indeksus, ja taksācijas periods nesakrīt ar kalendāra gadu).  NM administratīvais slogs UIN avansa aprēķināšanai tiktu samazināts, ja tiktu atvieglota pieeja minētajai informācijai, to informatīvi vai automātiska aprēķina veidā iekļaujot UIN avansa maksājumu aprēķina veidlapā deklarācijas sagatavošanas brīdī. | 01.01.2015 | VID | Izstrādāt EDS izmaiņas, kas paredz UIN deklarācijas sagatavē iekļaut informāciju par NM taksācijas periodā samaksāto UIN avansa maksājumu apmēru, kā arī informāciju par CSP noteiktajiem patēriņa cenu indeksiem, kas izmantojami UIN avansa maksājumu aprēķinā.  NM tiktu samazināts administratīvais slogs, ņemot vērā to, ka NM nebūs nepieciešams uzņēmuma, VID un citos valsts reģistros meklēt informāciju par samaksātā UIN avansa maksājumu apmēru un CSP noteiktajiem patēriņa cenu indeksiem. | Atbalstāms.  Izvērtēt iespējas. |
| 1. **Atvieglot stingrās uzskaites kvīšu izlietojuma atskaites aizpildīšanu**   Pildot EDS pārskatu „Pārskats par numurēto un VID teritoriālajā iestādē reģistrēto kvīšu izlietojumu” atbilstoši 2007. gada 2. maija MK noteikumiem Nr. 282 „Nodokļu un citu maksājumu reģistrēšanas elektronisko ierīču un iekārtu lietošanas kārtība”, ir jānorāda informācija par minēto kvīšu sākuma atlikumu, tostarp kvīšu reģistrēšanas datumu, kā arī numerāciju. Pārskats ir jāiesniedz minēto kvīšu lietotājiem vienu reizi ceturksnī.  Ņemot vērā, ka minētajā pārskatā ir jānorāda secīga informācija par minēto kvīšu izlietojumu, gadījumos, kad ir turpināts lietot iepriekš reģistrētu kvīšu komplektu, katra nākamā perioda informācija par kvīšu sākuma atlikumu sakrīt ar iepriekšējā perioda beigu atlikumu. | 01.01.2014 | VID | Izstrādāt EDS izmaiņas, kas paredz pārskatā „Pārskats par numurēto un VID teritoriālajā iestādē reģistrēto kvīšu izlietojumu” iekļaut informāciju par stingrās uzskaites kvīšu reģistrācijas datumu un kārtas numuru no iepriekšējā taksācijas periodā norādītā izlietojuma beigu atlikuma.  Ieviešot šo pasākumu, tiktu mazināts NM administratīvais slogs saistībā ar informācijas meklēšanu saistībā ar informācijas norādīšanu par numurēto un VID teritoriālajā iestādē reģistrēto kvīšu izlietojumu. | Nav iekļaujams uzņēmējdarbības vides uzlabošanas pasākumu plānā.  VID – pārskatā nav jānorāda atlikums, tikai izlietoto kvīšu numuru. |
| 1. **Palielināt nodokļu deklarāciju pielikumos attēlojamo ierakstu skaitu**   Šobrīd vairāku deklarāciju dokumentu ievada formās (piemēram PVN deklarācijas pielikums „PVN 1-I”) vienlaicīgi uz ekrāna tiek attēlotas vienīgi 10 ierakstu rindas. Veicot vairāk kā 10 ierakstus, lietotājam ir jāpārvietojas starp vairākām ievadformas lapām.  Līdz ar minēto, veicot lielu skaitu ierakstu, lietotājam ir apgrūtinoši pārskatīt visus veiktos ierakstus (piemēram, datu manuālas pārbaudes nolūkā). | 01.06.2015 | VID | Izstrādāt EDS izmaiņas, kas paredz ieviest iespēju nodokļu deklarāciju ievadformās attēlot lielāku ierakstu skaitu (piemēram, neierobežota skaita ierakstus vai 100 ierakstus vienā lapā, vai paredzēt iespēju lietotājam pašam definēt vēlamo attēloto ierakstu skaitu). | Atbalstāms.  Izvērtēt iespēju ieviest attēlojamo skaitu līdz 20 ierakstiem. |
| 1. **Pārejas perioda noteikšana normatīvo aktu izmaiņu gadījumos**   NM, kuri izmanto EDS datu importa funkcionalitāti, ir saskārušies ar grūtībām, ka normatīvo aktu izmaiņu gadījumā nav pietiekami daudz laika pirms attiecīgās deklarācijas vai cita dokumenta iesniegšanas, lai ieviestu nepieciešamos labojumus uzņēmuma grāmatvedības sistēmā. | 01.01.2014 | FM | Ieviešot izmaiņas normatīvajos aktos, noteikt pietiekami garu pārejas periodu NM grāmatvedības sistēmu pielāgošanai normatīvo aktu izmaiņām. | Atbalstāms. |
| 1. **Informēšana par izmaiņām EDS**   NM ne vienmēr ir informēts par EDS sistēmas jaunākajām izmaiņām un uzlabojumiem. | 01.01.2014 | VID | Izstrādāt EDS izmaiņas, kas paredz ieviest plašākas informēšanas iespējas par izmaiņām EDS sistēmā, piemēram, nosūtot informatīvu e-pastu EDS lietotājiem. | Atbalstāms.  VID – Informācija ir pieejama, tomēr var izvērtēt iespēju nosūtīt elektroniskus paziņojumus. |
| 1. **Vairāku dokumentu vienlaicīga parakstīšana**   Šobrīd EDS dokumentus var parakstīt pa vienam, tomēr būtu noderīga iespēja parakstīt vairākus dokumentus vienlaicīgi. | 01.06.2015 | VID | Izstrādāt EDS izmaiņas, kas paredz ieviest iespēju EDS parakstīt vairākus iesniedzamos dokumentus vienlaicīgi. | Atbalstāms.  VID - Izvērtēt priekšlikuma aktualitāti pēc elektroniskā e-paraksta ieviešanas. |
| 1. **NMDS sistēmas uzlabošana**   Pastāv atšķirības NMDS sistēmā uzreiz redzamajos datos un datos, kuri tiek saņemti pēc NM nodokļu nomaksas stāvokļa informācijas aktualizācijas pieprasījuma. Turklāt negatīvi tika atzīmēts minētā aktualizācijas pieprasījuma ilgais izpildes laiks. | 01.01.2015 | VID | Izstrādāt EDS izmaiņas, kas paredz uzlabot NMDS sistēmas sniegtās informācijas veidu un attēlojumu, kā arī ātrdarbību. | Izvērtēt.  VID – izvērtēt tehniskās iespējas. |
| 1. **Lietotāju skaita un lietotāju tiesību apjoma noteikšana**   Šobrīd EDS (un citas saistītās VID sistēmas) no lietotāju tiesību viedokļa nošķir divus lietotāju veidus – „Tiesību pārvaldnieks” un „Pārējie lietotāji”, turklāt kā „Tiesību pārvaldnieks” var būt norādīta vienīgi viena persona. „Tiesību pārvaldnieks” veic darbības ar lietotāju tiesību rediģēšanu EDS. Praksē ir gadījumi, kad būtu vēlama iespēja NM norādīt vairākas personas ar „Tiesību pārvaldnieks” lietotāju statusu, pamatā, lai būtu iespējama savstarpēja aizvietošana kāda konkrēta darbinieka prombūtnes laikā. papildus tam, šobrīd, pirmo reizi uzsākot darbu ar EDS, gan lietotāju veidam „Tiesību pārvaldnieks”, gan „Pārējie lietotāji”, sākotnēji nav piešķirtas tiesības darbam ar dokumentiem. Tiesības attiecīgajā EDS sadaļā gan sev, gan citiem piešķir lietotājs „Tiesību pārvaldnieks”. | 01.01.2014 | VID | Izstrādāt EDS izmaiņas, kas paredz iespēju NM norādīt vairākas personas ar „Tiesību pārvaldnieks” lietotāja tiesībām. Papildus tam noteikt, ka lietotāju veidam „Tiesību pārvaldnieks”, uzsākot darbu ar EDS, jau pēc noklusējuma paredzēt maksimāli iespējamās tiesības darbam ar visiem dokumentiem. Pēc nepieciešamības „Tiesību pārvaldnieks” var atsevišķas tiesības ierobežot. | Izvērtēt.  VID – iespējamas datu pretrunu problēmas, ja liek vairāk kā vienu tiesību pārvaldnieku. |
| 1. **Iesniegšanas termiņu kavējumu novēršana**   Atsevišķos gadījumos EDS iesniegtais dokuments tehnisku nepilnību dēļ tiek noraidīts un šādā gadījumā tiek uzskatīts, ka dokuments nav bijis iesniegts vispār. Līdz ar to var rasties situācija, ka NM nodokļu deklarācijas iesniegšanas termiņš tiek kavēts formālu iesniedzamajā dokumenta veidlapā norādītās informācijas nepilnību rezultātā, lai arī deklarācija pēc būtības satur nodokļu saistību deklarēšanai nepieciešamo informāciju. | 01.01.2014 | VID | Izstrādāt EDS izmaiņas, kas paredz diferencēt situācijas, kurās dokumentiem pārbaudes rezultātā EDS tiek piešķirts statuss „Noraidīts”, ar mērķi noteikt gadījumus, kuros dokumenta iesniegšanas termiņš var netikt uzskatīts par nokavētu. Noteikt, ka šādos gadījumos veicama telefoniska saziņa ar NM ar mērķi informēt par iesniegtā dokumenta noraidīšanas faktu, lai savlaicīgi novērstu dokumentā identificētās nepilnības. | Nav iekļaujams uzņēmējdarbības vides uzlabošanas pasākumu plānā.  VID – tiek nosūtīts paziņojums par kļūdu, tomēr deklarācija uzskatāma par iesniegtu. |
| 1. **EDS līguma atcelšana\***   Saskaņā ar likuma „Par nodokļiem un nodevām” 15.panta pirmās daļas 3.punktu nodokļu maksātājiem, izņemot fiziskās personas, kas neveic saimniecisko darbību, nodokļu un informatīvās deklarācijas VID jāiesniedz elektroniskā veidā, izmantojot EDS. Normatīvajos aktos (likumos, MK noteikumos) nav reglamentēta kārtība, kādā persona tiek reģistrēta kā EDS lietotājs. Veidu, kādā persona tiek reģistrēta kā EDS lietotājs, pašlaik nosaka VID ģenerāldirektora 2006.gada 13.marta apstiprinātā instrukcija Nr.1 "Vienošanās par elektronisko dokumentu parakstīšanu ar elektronisko parakstu, izmantojot Valsts ieņēmumu dienesta elektroniskās deklarēšanas sistēmas pakalpojumus, un šo pakalpojumu nodrošināšana". Līdz ar to, lai mazais uzņēmums, kuram nav droša elektroniskā paraksta, kļūtu par EDS lietotāju, tam ir VID klientu apkalpošanas centrā personīgi (pa pastu nav iespējams) jāiesniedz līguma projekts uz 7 lp. divos eksemplāros, kā arī iesniegums par EDS lietotāju datiem. Līguma slēgšana šajā situācijā pēc būtības ir absurda, jo EDS izmantošana nodokļu un informatīvo deklarāciju iesniegšanai ir obligāts nodokļu maksātāja pienākums, turklāt nodokļu maksātājam nav iespēju jebkādā veidā ietekmēt līguma saturu – tas ir jāparaksta VID noteiktajā formā. Ievērojot minēto, tiek ieteikts veikt pasākumus izmaiņām normatīvajos aktos, lai, reģistrējot Uzņēmumu reģistrā vai VID saimniecisko darbību, nodokļu maksātājs vienlaikus iesniegtu arī reģistrācijai EDS nepieciešamos datus un noteiktā laikā pēc maksātāja reģistrācijas VID to reģistrētu kā EDS lietotāju, paziņojot maksātājam EDS lietotāja identifikācijas datus.  \* Priekšlikums ierosināts ekspertu diskusijā. | 01.06.2013 | VARAM, VID, Tieslietu ministrija | Nepieciešami grozījumi Elektronisko dokumentu likumā vai MK noteikumos nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. | Atbalstāms.  NMTA papildus izvirzītais priekšlikums.  VID – atbalsta pilnībā atteikties no EDS līguma. Līgums papīra formā rada milzīgu administratīvo slogu VID. |